Oficiālais Vēstnesis L 082 , 26/03/1999 Lpp. 0006 - 0007



Komisijas Regula (EK) Nr. 639/1999 (1999. gada 25. marts) par jaunu piedevu atļaušanu barībā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 45/1999 [2], un jo īpaši tās 9.j un 3. pantu, tā kā Direktīvā 70/524/EEK paredzēts, ka jaunas piedevas vai piedevu izmantošanu var atļaut, ņemot vērā jaunākās zinātnes un tehnikas atziņas; tā kā dažās dalībvalstīs ir veiksmīgi pārbaudīta jauna mikroelementu grupas piedeva, precīzāk – elementa vara piedeva; tā kā pagaidām būtu jāatļauj jaunā piedeva; tā kā jaunas piedevas vai piedevu izmantošanu var pagaidām atļaut, ja dzīvnieku barībā atļautajā daudzumā tās nelabvēlīgi neietekmē cilvēku veselību, dzīvnieku veselību vai vidi un nekaitē patērētājam, mainot dzīvnieku izcelsmes produktu īpašības, ja to klātbūtni barībā var kontrolēt un, ņemot vērā pieejamos datus, var uzskatīt, ka tās labvēlīgi ietekmē šīs dzīvnieku barības īpašības vai ganāmpulka ražību, pievienojot tās šādai barībai; tā kā šajā regulā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO REGULU. 1. pants Vielu "vara lizīna sulfāts", kas ir mikroelementu grupas piedeva – elementa vara piedeva E4 – saskaņā ar Direktīvu 70/524/EEK var atļaut izmantot kā piedevu barībā, ievērojot šīs regulas pielikuma nosacījumus. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1999. gada 1. aprīļa. Regula uzliek saistības kopumā un ir tieši piemērojama visās dalībvalstīs. Briselē, 1999. gada 25. martā Komisijas vārdā — Komisijas loceklis Franz Fischler [1] OV L 270, 14.12.1970., 1. lpp. [2] OV L 6, 12.2.1999., 3. lpp. -------------------------------------------------- PIELIKUMS EK Nr. | Elements | Piedeva | Ķīmiskā formula | Maksimālais elementa saturs kombinētajā lopbarībā (mg/kg) | Citi noteikumi | Atļaujas termiņš | E4 | Varš (Cu) | Vara lizīna sulfāts | Cu(C6H13N2O2)2.SO4 | Cūkas nobarošanai: dalībvalstīs, kur vidējais cūku populācijas blīvums nav mazāks par 175 cūkām uz 100 ha lauksaimniecībā izmantotas zemes:līdz 16 nedēļām: 175 (kopā)dalībvalstīs, kur vidējais cūku populācijas blīvums nesasniedz 175 cūkas uz 100 ha lauksaimniecībā izmantotas zemes:līdz 16 nedēļām: 175 (kopā) | Kombinētajā lopbarībā vara daudzums no vara lizīna sulfāta nedrīkst būt lielāks par 50 mg/kg. | 30.9.1999. | Cūkas nobarošanai: dalībvalstīs, kur vidējais cūku populācijas blīvums nav mazāks par 175 cūkām uz 100 ha lauksaimniecībā izmantotas zemes:no 17. nedēļas līdz kaušanai: 35 (kopā)dalībvalstīs, kur vidējais cūku populācijas blīvums nesasniedz 175 cūkas uz 100 ha lauksaimniecībā izmantotas zemes:no 17. nedēļas līdz kaušanai: 100 (kopā)vecākām par sešiem mēnešiem līdz kaušanai: 35 (kopā)Vaislas cūkas: 35 (kopā) Citas dzīvnieku sugas vai dzīvnieku kategorijas, izņemot teļus līdz atgremošanas sākšanai un aitas: 35 (kopā) | Kombinētajā lopbarībā vara daudzums no vara lizīna sulfāta nedrīkst būt lielāks par 25 mg/kg. | 30.9.1999. | --------------------------------------------------